


+ O plecare: acum un an pleca la Domnul, copila Sara- 
Anamaria, după o viaţă de durere. Iar săptămâna trecută 
Dumnezeu a trimis familiei lui Iosif dr. şi Mariei (dar şi nouă, 
tuturor) încă un prunc: Maria. Dumnezeu să ne miluiască 
pentru aceste suflete nevinovate! 


« Nicio rugăciune nu rămâne fără răspuns, mai ales cea făcu- 
tă „de doi sau trei în numele Meu”. Săptămâna trecută obştea 
întreagă a făcut un lanţ de rugăciune şi s-au întâmplat 
câteva minuni, dintre care cea mai importantă este cea a 
izbăvirii din boala grea a fratelui nostru, Sorin-Nectarie. 


« O veste tristă: gorunul lui Zian, copacul plantat de Părin- 
tele Arsenie pe când era elev la Liceul din Brad, s-a rupt de la 
rădăcină şi a căzut. 


+ Hirotonire în Germania: luni, de ziua prăznuirii Sf. Ni- 
colae, a primit taina preoţiei fratele nostru Daniel Alb, pri- 
mul protopsalt al grupului Sf. loan Damaschin. Dumnezeu 
să-i ajute în această lucrare grea! 


* Mulţumiri Asociaţiei „leromonah Arsenie Boca”, care şi 
anul acesta a fost mâna plină de daruri a Sfântului Nicolae, 
către copiii noștri şi către cei care au ghetuţele goale 

Voioşi spre biserică, de ziua Sf. Nicolae 





Sf. Luca Arhiepiscopul Crimeei - Cuvântări de foc 


Cine primeşte viaţă de la Duhul, cine ajunge în împărtășşire adâncă, strânsă cu Domnul 
lisus Hristos, cine trăieşte în Hristos, acela este mai presus de legile firii. El va cunoaşte în 
inima sa că are strânsă împărtăşire cu Hristos. Cum va cunoaște aceasta? Va cunoaşte 
aceasta după faptul că inima lui se umple de bucurie, de bucurie pe care n-o cunosc oame- 
nii ce nu trăiesc cu Duhul; va cunoaște aceasta după faptul că sfânta dragoste se aprinde şi 


şi se înteţeşte în el, că împlinește poruncile lui Hristos.” 











+ Arhiepiscopia Aradului a început un proiect 
prin care 170 de persoane vârstnice cu venituri 
modeste din municipiul Arad vor primi o masă 
caldă chiar la domiciliu, o perioadă îndelungată. 
In acest sens, s-a renovat şi dotat cu echipamente 
performante cantina socială, s-au achiziţionat 2 
autoutilitare în sistem de leasing operaţional şi s- 
a înființat un serviciu mobil de distribuire a hra- 
nei de tipul masa pe roţi. (sursa: arhiepisco- 
piaaradului.ro) 


+ Arhiepiscopia Timişoarei demarează la anul 
cel mai important proiect din eparhie: construc- 
ţia unui complex multifuncțional pentru servicii 
sociale și acţiuni educative, culturale şi sportive. 
Proiectul va include centru de tineret, sală de 
sport, cămin pentru mame în criză de sarcină, 
grădiniţă şi paraclis. (sursa: basilica.ro) 


Sfântul Luca 





Aşteptăm întrebările, sugestiile şi eventualele colaborări pe adresa revista.maximina(0o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

SĂ NE PREGĂTIM 
haina sufletului 


Cuvânt al părintelui 
Gheorghe Calciu 





e Toţi trebuie să ne îmbrăcăm 


în haina pocăinţei. 





A 

Împăratul acesta despre care e vor- 
ba în parabolă a pregătit o nuntă 
pentru fiul său şi a invitat dinainte 
persoane care erau vrednice să vină 
la ospăț. Şi a venit vremea nunţii 
fiului său şi a trimis pe slujitori la 
cei care fuseseră chemaţi. Și ei i-au 
răspuns: „Nu putem veni!”. Erau 
prinşi cu griji lumești, cu cumpărări 
de terenuri în loc de ţarine, erau cu 
maşini frumoase în loc de boi, şi n- 
au venit. Aceştia suntem noi. 


Dar pentru noi, chemarea la nunta 
înseamnă chemarea la Sfântă Im- 
părtăşanie. Această chemare este 
pentru noi. Suntem chemaţi toţi la 
Biserica lui Hristos, la nunta lui Ii- 
sus Hristos. Cea mai mare nuntă 
a Sa nu este atât Invierea, care este 
mântuitoare, cât nunta aceasta des- 
pre care se vorbeşte acum şi care 





este Cina Domnului. 


Vă rog să luaţi asupra dumneavoas- 
tră toată parabola aceasta. Nu să o 
citiți ca pe o poveste, ca pe un Făt- 


SF. PROOROC AGHEU 


(16 decembrie sec. V înainte de Hristos) 


Frumos care vine, ci să vi-o însușiţi, 
să vă identificaţi cu cei ai lui Iisus, 
sau cu cei care L-au respins pe Hris- 
tos şi cu cei care au fost chemaţi 
oarecum forțat la Iisus. Majoritatea 
ortodocşilor suntem, să spun aşa, 
printr-o „forţare” încreştinaţi prin 
Botez... La naştere copilul nu ştie 
nimic. EI este o fiinţă neştiutoare, ca 
un neştiutor de pe stradă. Pe copil 
îl botezăm şi îl facem creştin. 
Dar el trebuie să se încreştine- 
ze apoi prin părinţi, prin naşi, prin 
educaţia care se face în şcoală şi 
prin el însuşi. Atunci este chemat cu 
adevărat şi vine la Hristos ca un 
copil care ştie ce e păcatul, știe că 
trebuie să se mărturisească, să se 
împărtăşească, care ştie că exista un 
ritual, o taină a nunţii Fiului de Im- 
părat. Această lucrare s-o facem cu 
toţii. 


„V-aţi aşteptat la mult, dar iată că aveţi puţin. Aţi strâns mult, dar Eu 
am risipit truda voastră! Pentru ce?, zice Domnul Savaot. Din pricina 
templului Meu care stă dărâmat, iar voi zoriţi cu lucrul, fiecare pentru 


casa lui! 


Pentru aceasta cerul se va încuia, nu vă va da rouă şi pământul road- 
ele sale. 


L] 


L] 


Cercetaţi cu mintea cele ce s-au întâmplat de azi şi mai în urmă! Şi fiţi 


cu băgare de seamă!” 





Ce înseamnă haina de nuntă pentru 
noi, care venim la biserică? Pe unii îi 
vedem că se îmbracă mai frumos. 
Alţii nu se îmbracă frumos pentru că 
nu au haine sau nu au tragerea de 
inimă pentru veşmintele exterioare. 
Dar toţi trebuie să ne îmbrăcăm 
în haina slăvirii lui Dumnezeu. 
Toţi trebuie să ne îmbrăcăm în haina 
pocăinţei, să punem peste sufletul 
nostru un veșmânt curat, alb, care 
reprezintă purificarea sufletului nos- 
tru prin rugăciune pentru venirea la 
biserică. 


Când vii la biserică nu-i ca la servi- 
ciu, nu este ca la restaurant. Când vii 
la biserică te pregăteşti sufletește cu 
o zi înainte sau chiar cu o săptămână 
înainte. Spui: „Duminica viitoare 
mergem la biserică”. Se întâmplă 
ceva în suflet, un tremur, sufletul 
capătă altă vibraţie decât cea din 
lumea de toate zilele. În fiecare zi 
te duci la serviciu și eşti sâtul 
de el, dar trebuie să munceşti 
ca să-ţi câştigi viaţa ta şi a copi- 
ilor tăi. 


La biserică vii să-ţi îndulceşti 
privirile spirituale. Aici vezi bise- 
rica plină de Sfinţi, ei sunt prietenii 
noştri. Toţi aceşti Sfinţi pe care-i 


ai dumneavoastră. Ei se roagă cu 
NOI, îi chemăm în ajutor şi ei ne răs- 
pund. Noi spunem: „Rugaţi-vă pen- 
tru noi!” şi ei se roagă pentru noi. 
Dacă te cheamă Vasile, spui: „Sfinte 
Vasile, roagă-te pentru mine, păcă- 
tosul!”. Şi el se roagă pentru tine. 
Aici venim cu altă vibraţie sufleteas- 
că. leşim din dimensiunea umană și 
intrăm într-o dimensiune cerească. 
Aici luăm contact cu adevăratul Îm- 
părat. 


Dacă venim însă la biserică așa cum 
mergem la restaurant sau într-o ex- 
cursie, nu avem haină de nuntă. Ve- 
nim în haina de toată ziua, plină de 
păcate, cu tot ceea ce în decursul 
săptămânii am adunat. Venim în 
inima noastră cu răutăţi, cu insulte, 
cu vorbiri de rău, cu alte păcate mai 
grave, cu desfrânări, cu beţii. Nu 
poţi să aduci sufletul aşa la biserică, 
trebuie să-l curăţeşti puţin. Așa cum 
atunci când te duci la servici îţi pui o 
haină mai frumoasă, o cămașă mai 
curată, aşa trebuie să vii în biserică, 
la slujba, cu un suflet purificat şi 
împodobit. Să fie ceva în tine care 
radiază în afară sfinţenie, bucurie şi 
iertare, prin care şi tu ierţi şi ceri 
iertare tuturor. Aceasta este haina de 
nuntă. 





Dacă vii la biserică fără haină de 
nuntă, Împăratul Iisus Hristos, Care 
este aici de fiecare dată, ştie ce aduce 
fiecare cu dânsul, dacă aduce o ini- 
mă pocăită sau măcar o inimă îndu- 
rerată pentru păcatele făcute. Ştie 
dacă cineva vine cu sfidare în biseri- 
că, fără să-i pese de Dumnezeu, dacă 
vine doar de ochii lumii sau fiindcă a 
auzit că dacă are nevoie de ceva şi se 
roagă, Dumnezeu îi ajută... Nu se 
intră în Împărăţia lui Dumne- 
zeu pentru că ai venit la biseri- 
că. Nu se intră în Împărăţia lui 
Dumnezeu pentru că te-ai închinat ȘI 
ai aprins lumânări. Se intră în Împă- 
răţia lui Dumnezeu atunci când vii 
pregătit cu haina de nuntă, cu haina 
de Cină. Haina aceasta de Cină 
este o haină spirituală, duhov- 
nicească. Este tot ceea ce facem 
noi ca să ne rupem de păcat. 


Încercaţi deci să vă pregătiți sufletul 
pentru biserică. Încercaţi să lăsaţi la 
ușa bisericii toate patimile lumești. 
Dacă aveţi vrăjmăşie cu cineva, Jă- 
saţi-o afară! Împăcaţi-vă! Dacă v-a 
tulburat cineva cu ceva, iertaţi-l! 
Dacă aţi tulburat pe cineva cu ceva, 
cereţi iertare! Și mai presus de orice, 
cereţi iertare lui Dumnezeu, ca 
atunci când intraţi în biserică, să 


vedeţi zugrăviți sunt prietenii mei şi 


intrați cu sufletul împăcat. 





FERICIRILE (9) 


„Fericiţi veți fi voi când vă vor ocări şi vă vor prigoni şi vor zice tot 
cuvântul rău împotriva voastră, minţind din pricina Mea ” 


Jată că a noua Fericire iese din rând, din rândul celorlal- 
te porunci, să le zicem. Fiindcă la celelalte se zice: 
„Fericiți cei ...” (persoana a III-a); iar aici Dumnezeu 
deja vorbeşte faţă către faţă: Fericiţi veți fi! lată că Mân- 
tuitorul Hristos arată, prin schimbarea aceasta de adre- 
să, că, cu a opta Fericire, am ajuns şi am dobândit, şi 
acum este o oarecare coacere, o oarecare desăvârşire 
a ceea ce s-a întâmplat deja. 


Să nu vă lăsaţi nici unul din voi opriţi nicăieri în drum. 
Mai ales să nu ne lăsăm opriţi la stagiul de moralitate. 
Cu moralitate şi cu stagiile astea primitive devenim buni, 
mai îndrăgiţi de ceilalți, devenim o societate dreaptă, şi 
aşa mai departe. Și vă spun că: toate un cer şi un pă- 
mânt! Parafrazez cuvântul poetului, fiindcă Mântuitorul 
a spus: „Cerul ȘI pământul vor trece”. „ILoate un cer şi un 
pământ”, toate pier! Încă nu am făcut nimic. Sufletele 
noastre flămânzese și însetoşează de desăvârşirea lui 
Dumnezeu. Şi e nevoie pentru fiecare dintre noi să găsim 
măcar începutul acelei căi, măcar acea sărăcie în duh, ca 
să putem dintr-o inimă îndurerată să simţim adevărul 
concret al harului, al setei, al foamei acesteia duhovni- 
ceşti, și să pornim călătoria noastră. 


Iar în acest urcuş, această înălţare a casei sufletului nos- 
tru, smerenia şi pocăinţa sunt cimentul fără de 
care nimic nu ţine împreună. Ele au o frumuseţe 
aşa de deosebită, aşa de mare, că în însuflarea lor dum- 
nezeiască Părinţii le numeau ştiinţa științelor și arta ar- 
telor. Şi într-adevăr este ştiinţă, şi într-adevăr este artă. 
Ce e arta? Este creativitate. Aici omul în voinţa lui se 
naște pe sine întru veşnicie. În voinţa lui îşi devine pă- 
rinte, își devine tată lui î însuşi, prin harul dumnezeiesc, 
care har are puterea de a naște. Așadar, prin voinţa pe 
care omul o dă lui Dumnezeu, adică: „Vreau, Doamne!”, 
prin voinţa asta se naşte pe sine însuşi ca tată. Și prin 
durerile prin care trece îşi devine, îndrăznesc să spun, 
maică sieşi. Fiindcă în dureri se naşte pe sine întru veş- 
nicie. 


Calea fericirilor este adevărata creativitate, este 
creaţia unui dumnezeu după har. Omul, chipul şi, 
când ajunge la ea, asemănarea lui Dumnezeu, nu este 
altceva decât un dumnezeu. Părintele nostru duhovnic, 
Părintele Sofronie, care prin profesie fusese artist, pic- 
tor, mai ales portretist, spunea că Dumnezeu în om 
Îşi face autoportretul. 


Păr. Rafail Noica 











Ca structură dramatică și narativă, 
este filmul cel mai simplu al lui Tar- 
kovski: acţiunea durează o zi şi se 
petrece doar în trei locuri (locuinţa 
Călăuzei, băruleţul de întâlnire şi 
Zona). 


Însă prezenţa misterioasă a fântânii 
dorințelor — această cameră de rezo- 
nanţă a vocii lui Dumnezeu -, cu toa- 
te ramificaţiile ei din perimetrul Zo- 
nei, duce la o curbare a suprafeţei 
spaţio-temporale, ca în fizica relati- 
vistă. Cum altfel se poate explica 
întinerirea sufletească pe care o spe- 
ră aventurierii destinului ( şi pe care 
se pare că a experiat-o Călăuza), de- 
cât prin faptul că vor pătrunde într- 
un tunel prin care timpul curge 
invers? lar timpul care curge invers 
nu este timpul pocăinţei? Sensul 
timpului fizic este cel al degradării, 
al entropiei, al creşterii dezordinei 
cosmice, la fel cu timpul păcatului, 
în sens spiritual. Dar întoarcerea din 
păcat, prin pocăință şi suferinţă is- 
păşitoare, nu este oare tocmai acţiu- 
nea morală de întoarcere în sens 
invers a axei timpului? 


Dacă în teoria relativităţii generali- 
zate, o mare concentrare de masă 


e i 





a 





TIMPUL POCĂINȚŢEI ÎN 
CINEMATOGRAFIE 





Filmul „Călăuza”, al regizorului Andrei Tarkovski 


(de pildă, o gaură neagră) modifică 
câmpul gravitațional din jurul său, 
făcând ca timpul să-şi accelereze 
curgerea, o mare concentrare de 
voinţă de purificare, jertfelni- 
că, rugătoare, poate aduce pogo- 
rârea harului dumnezeiesc şi spăla- 
rea păcatelor, prin lacrima pocăinţei 
și a smereniei, aducând fiinţa 
înapoi, în starea originară, 
adamică. 


În Zonă se circulă pe traiectorii 
curbe. „Aici, drumul cel mai scurt 
nu este linia dreaptă”, avertizează 
Călăuza pe aventurierii grăbiţi și 
siguri de sine; spaţiul credinţei nu 
ascultă de legile carteziene. 


Călăuza nu urmează, prin desprin- 
derea de timp şi spaţiu, modelul bu- 
dist al contemplaţiei egoiste. Sufe- 
rinţa aproapelui este mai preţi- 
oasă decât orice filosofare pe 
marginea deşertăciunii istori- 
ei. Călăuza gustă durerea pentru 
orbirea aproapelui său; nu se răzbu- 
nă pentru ofensele ce-i sunt aduse, 
deşi e considerat sărac cu duhul şi 
luat în râs. Modelul său literar este 
prințul Mâşkin din Idiotul lui Dosto- 


ievski. Iar modelul religios este evi- 
dent Hristos. 


Prin aceasta, Călăuza este filmul cel 
mai profund al lui Tarkovski, pentru 
că atinge motivul arhetipal cel mai 
adânc, aflat la rădăcina sufletului 
omenesc: motivul hristic. Dincolo 
de toate psihanalizele şi arhetipurile 
spaţiale, temporale și mitologice, la 
rădăcina sufletului fiinţei umane se 
află Persoana: Cuvântul lui Dumne- 
zeu, Care a spus: Să facem om după 
chipul şi asemănarea Noastră. 


Dincolo de prezentul care nu mai 
funcționează și de viitorul secătuit, 
singura soluţie este nu întoarcerea la 
trecut, ci răsturnarea curgerii timpu- 
lui şi instaurarea unui alt timp, su- 
pramundan. Timpul pocăinţei nu 
are însă un scop în sine, ci doar va- 
loare restauratoare — dar ce dure- 
roasă este această restaurare a fiin- 
ței! -; este puntea către „cerul nou şi 
pământul nou” al zilei a opta, când 
„timp nu va mai fi”. 


(fragment preluat din cartea Tar- 
kovski — Filmul ca rugăciune, de 
Elena Dulgheru) 





Dumnezeu ne învaţă prin 
fâpturile sale 
să supravieţuim în 
gerul vremurilor de acum 





Odată cu venirea iernii, există animale care intră într-o 
stare de hibernare ce variază între câteva zile şi câteva 
luni în funcţie de altitudine şi de variațiile de tempera- 
tură. Există broaşte țestoase care hibernează chiar în 
lacuri. Sub pojghiţa de gheaţă, acestea pot supravieţui 
până la 6 luni, aproape fără oxigen, fapt care-i intrigă pe 
cercetători. Se pare că această abilitate ţine de modul în 


care au crescut în prima etapă a vieţii. Când embrionii 


sunt expuşi unor astfel de condiţii, un nivel foarte mic 
de oxigen, inima lor se adaptează și reuşeşte, cumva, să- 

şi facă treaba. Şi mai interesant e că această adaptare nu 
se pierde întreaga viaţă. În condiţii de laborator, embri- 
onii de broască ţestoasă au supravieţuit în apă cu un 
nivel al oxigenului de numai 11%. Chiar şi când a fost 
reintrodus un nivel normal al oxigenului în apa, orga- 
nismul lor nu a avut de suferit, ceea ce, în cazul mamife- 
relor, s-ar întâmpla. 


„Intră în cămara ta şi, închizând uşa, roagă-te Tatălui 
tău.” (Matei 6, 6) 


Calendarul maărturisitorilor 


Preot IOMA GHERASIMESCU 


(*1975) 





MISIONAR și 
„nebun pentru Hristos” 





„Cu faţa senină, cu ochii albaştri şi plini de bunătate, 
avea înfățișarea unui Crist din icoanele bizantine. ” 


Pirintele Toma Gherasimescu s-a 
născut la 18 ianuarie 1903 la Brustu- 
roasa, lângă Bacău. Face şcoala pri- 
mară în satul natal. După liceu, ter- 
mină Teologia la Cernăuţi, în 1938 
ajungând doctor în teologie. Foarte 
dotat, râvnitor, ascet, se descurca în 
multe limbi: germană, rusă, france- 
ză, engleză. 


Nu s-a căsătorit. Părinţii i-au lăsat o 
casă şi un ogor. El le-a vândut şi a 
cumpărat o tipografie, tipărind mul- 
tă literatură religioasă, cu conţinut 
misionar. Era un misionar neîntre- 
cut şi un bun vorbitor, având o acti- 
vitate antisectară foarte puternică. 
Unde se ducea el cu broşurile lui, 
vorbea la obiect, se stingea secta. 
Când, pentru puţin, românii sub 
conducerea lui Antonescu vor recu- 
ceri Basarabia, părintele ajunge în 
1943 misionar în Transnistria. 


Mergea din sat în sat, din oraş în 
oraş. Stătea până lămurea problema. 
Avea câţiva ucenici după el. Tipărea 
cărţi şi era uns şi pe barbă şi pe față 
cu cerneală. Din vânzarea tipărituri- 
lor de-abia își scotea cheltuielile. 
Lucra zile şi nopţi în tipografie, la 
masa lungă, plină de şpalturi, corec- 
tând de zor, tipăritura, al cărei au- 
tor, traducător și tipograf era el în- 
suși. Ajunsese la peste 20 de volume 
pe care le reedita la preţuri foarte 
ieftine. Forma ucenici care îl ajutau. 
Dacă părintele Nicodim Măndiţă a 
făcut misiune numai în rândul oa- 
menilor simpli, părintele 'Toma, fi- 
ind un om de mare cultură teologică 
si filosofică, s-a adresat nu doar po- 
porului, ci şi intelectualilor. El a câş- 
tigat întâi pe teologii de la București, 
apoi toată universitatea. Erau şapte 
mii de studenţi, la toate facultăţile 
din Capitală. Ei îl ascultau pe părin- 
tele Toma, apoi îi răspândeau broşu- 
rile. 


Imediat după război, în 1945, ajunge 
preot în Utviniş, judeţul Arad. De 
acolo, ne închipuim din ce motive, 
este transferat în 1949 la parohia 
săracă de munte Intregalde, judeţul 
Alba. Iată ce mărturisea un apropi- 
at: „Avut-am ocazia, în decursul 
vieții mele, să-l cunosc pe părintele 
Gherasimescu, un preot care se deo- 
sebea prin multe de alții. Da, se de- 
osebea pentru că s-a lepădat cu 
totul de avuţie şi, deşi era om 
mare și învăţat, traiul lui nu 
era ca la alţii în secolul două- 
zeci, ci trăia ca pustnicii din 
primele veacuri ale creştinătă- 
ii.” 


Slujea la patru biserici sărace, din 
lemn, uneori la șase. Umbla pe jos, 
îmbrăcat sărac, cu bocanci şi fără 
șosete. Dăruia tot ce avea. Era ne- 
cruţător cu păcatul, dar şi cu doctri- 
na comunistă ce se instala. La Cris- 
teşti a venit într-o duminică dimi- 
neaţa desculţ. Îşi dăduse bocancii la 
un sărac. „Cine-mi dă să mă încalţ 
până fac slujba?” Toţi erau desculți. 
Părintele a continuat: „Cred că şi 
desculț pot face slujba, că doar în 
Horeb Domnul i-a spus lui Moise: 
«Descalţă-te şi te apropie!» Și aşa a 
făcut.” 


Datorită atitudinii sale ferme și du- 
hovnicești, în anul 1957 este închis 
la Aiud, unde rămâne până la am- 
nistia din 1964. Când a fost arestat, s 
-a făcut un inventar al bunurilor pe 
care le avea. Te înduioșează sărăcia 
lui. Avea: „una reverendă, culoare 
neagră uzată; un palton negru 
uzat; o căciulă de miel neagră uza- 
tă; două cămăși uzate; două indis- 
pensabile uzate; două geamantane 
de nuiele în stare bună; o bibliotecă 
de cărți bisericeşti cu circa 300 de 
volume.” 


Un coleg de celulă va declara mai 





apoi despre pătimirile părintelui 
Toma: „La securitate a fost chinuit, 
insultat şi batjocorit. Dat fiind că 
purta barbă, când era scos la an- 
chetă, îşi înfigeau mâna şi smul- 
geau de ea, până ce rămâneau cu 
firele de păr între degete. A îndurat 
fără să crâcnească. Parcă îi văd 
și acum figura de sfânt mistuit 
de suferință, cu ochii albaştri 
și blânzi, ce răspândeau în jur 
lumină, cucernicie şi bunătate 
fără margini.” 


După ieşirea din închisoare a slujit 
în câteva sate din Ardeal, însă, pen- 
tru că nu renunţase la atitudinea sa 
misionară, a fost urmărit şi hăituit 
peste tot unde a păstorit, astfel că s- 
a decis să se retragă la Schitul Bunea 
din judeţul Dâmboviţa. Acolo va 
începe lucrările la un dicţionar teo- 
logic complex şi va traduce din grea- 
ca veche, opere patristice. A fost în 
legătură şi cu „Oastea Domnului”, 
aflată atunci în clandestinitate. 


Pentru a-i anihila misiunea, ca şi-n 
alte cazuri, comuniştii au pus la cale 
un plan diabolic. Întâi chemarea lui 
periodică la securitate pentru a-l 
avertiza .i intimida. Apoi compromi- 
terea lui prin zvonuri false. Și, în 
sfârşit, izolarea lui prin crearea de 
disensiuni în obşte. S-a reuşit înde- 
părtarea membrilor asociaţiei Oas- 
tea Domnului faţă de el, dar și dis- 
tanţarea unora dintre preoţii din 
zonă, căci părintele Toma a fost un 
adevărat „nebun pentru Hristos”, 
râvnitor, energic şi cu viată sfântă. 
Exigenta lui, pentru o lume înstrăi- 
nată de viaţa duhovnicească, era 
socotită exagerare. A adormit în 
anul 1975, neșştiut, smerit, după 
multă suferință adunată. 


Dumnezeu să ne miluiască şi pentru 
rugăciunile sale! 

Sfântul Gherman de Alaska este 


primul sfânt care a fost canonizat de 
către Biserica Ortodoxă din Ameri- 
ca, el fiind prăznuit de două ori pe 
an: 9 august şi 13 decembrie. Sfinte- 
le sale moaşte se află în Alaska, pe 
insula Kodiak. 


Sfântul Gherman (1756-1836) a fost 
un călugăr rus crescut în duhul 
isihast al Sfântului Paisie de la 
Neamţ, ce s-a oferit voluntar pentru 
a fi misionar în Alaska. Rostul vieţii 
sale a fost ajutorarea şi ridicarea 
aleuţilor, pe care îi privea ca pe nişte 
simpli copii ce au nevoie de ocrotire 
și povăţuire. Părintele Gherman îi 
hrănea pe cei flămânzi, îi înveselea 
pe cei întristaţi, preschimba cearta 
în înţelegere, și pe toţi cei care ve- 
neau la el lipsiţi de nădejde îi trimi- 
tea înapoi cu pacea Domnului în 
inimi. Le-a dat orfanilor o casa, i-a 
învăţat să scrie şi să citească, i-a pre- 
gătit să facă o munca folositoare şi 
cinstită. 


Părintele Gherman a lucrat cu ace- 
eaşi râvnă în folosul albilor şi, prin 
străduinţele sale, mulţi au renunţat 
la vieţile lor păcătoase şi au urmat 
învăţăturile Mântuitorului. De fieca- 
re data când lucrătorii din insulă 
aveau dificultăţi cu șefii lor, îl rugau 
pe părintele Gherman să mijloceas- 
că pentru ei. Deşi bătrân, orb şi slă- 
bit, era gata oricând să primească 
aceste însărcinări. Odată a pledat 
din greu pentru un vânător în faţa 
agentului din Kodiak, încercând să îi 
arate funcţionarului datoria creştină 
a iertării şi nevoia de milostivire. 
Totul a fost însă în zadar. Invârtoşa- 
rea inimii acestuia l-a făcut pe bătrâ- 
nul părinte să plângă, strigând: 


- Vai celui nemilostiv, căci nu îi se vă 
arăta milă! 


Soţia agentului, care era de faţă, i-a 





SFÂNTUL DIN ȚINUTURILE DE 
GHEAŢĂ 


Sf. Gherman de Alaska 
(113 decembrie 1836) 


răspuns, zicând: 


- Părinte Gherman, noi suntem mi- 
lostivi, dăm milostenie de patru ori 
pe an. 


- Ceea ce le dați celor săraci e al lui 
Dumnezeu, nu al vostru. Va veni o 
vreme când şi voi veți fi în necaz şi 
în nevoie. Atunci veţi şti ce înseam- 
nă mila. Întorcându-se către agent, 
adăugă: 


- In doi ani vei fi transferat într-un 
loc nedorit şi te vei gândi atunci la 
cuvintele mele. 


S-a petrecut precum zisese: doi ani 
mai târziu agentul a fost purtat în 
lanţuri către Sitka. 


Un călător care l-a văzut pe părinte- 
le Gherman în 1819 l-a descris că 
având o înălţime potrivită şi o con- 
formaţie delicată. Chipul său era 
palid şi frumos, iar ochii săi albaştri 
şi blînzi stârneau încredere şi nu- 
treau simpatie. Glasul său blajin şi 
prietenos îi atrăgea pe oameni, înde- 
osebi pe copii. Trupul îi era încins cu 
un lanţ de cinci kilograme, cămaşa îi 
era o piele de căprioară, sandalele — 
o bucată de piele bătucită, deşi une- 
ori umbla desculţ, iar peste toate 
acestea purta o dulamă peticită. As- 
tfel, sărăcăcios înveșmântat, umbla 
peste dealuri şi văi, prin zăpadă şi 
ploaie, în căldură şi în frig, oriunde 
îl chema datoria. Avea ca pat o ban- 
că acoperită cu piele de focă, drept 
pernă două cărămizi şi o scândură 
ca să-i fie pătură. Obiceiurile sale 
erau simple: mânca cu măsură, dor- 
mea puţin, se ruga mult şi muncea 
din greu. 


Cineva l-a întrebat odată: 


- Părinte Gherman, cum trăieşti de 
unul singur în pădure? Nu te simți 
niciodată însingurat? 


- Nu, nu sunt singur, a răspuns el. 
Dumnezeu este aici, şi pretutinde- 
nea. Ingerii Săi sunt aici. Este cu 
putință să fii singur, cu ei alături? 
Nu este mai bine să fii în tovărăşia 
lor decât în cea a oamenilor? 


Sfântul Gherman este cunoscut şi 
prin numeroasele minuni şi tămădu- 
iri săvârşite după adormirea sa. 

În 1842, la cinci ani după moartea 
Bătrânului, Arhiepiscopul Inocenţiu 
de Kamchatka, se afla lângă Kodiak 
pe o navă cu pânze care era în mare 
suferinţă. S-a uitat la Insula Spruce 
Şi și-a spus: „Dacă ai găsit îndrăzni- 
re înaintea lui Dumnezeu, părinte 
Gherman, atunci să se schimbe vân- 
tul.” Se pare că nu au trecut mai 
mult de cincisprezece minute, a spus 
episcopul, când vântul a devenit fa- 
vorabil şi a ajuns cu succes la țărm. 
În semn de mulţumire pentru că a 
fost mântuit, însuşi Arhiepiscopul 
Inocenţiu a ţinut o panihidă peste 
mormântul fericitului Părinte. 


Să avem rugăciunile lui! 


I.G. 

In 1624 se naşte în părţile Sucevei 
Dimitrie Barilă, viitorul mitropolitul 
cărturar, poet şi traducător Dosof- 
tei, provenit dintr-o familie de 
negustori macedoneni. Se pare 
că a învăţat la Şcoala Domnească de 
la Iaşi, fiind puternic influenţat de 
cultul ierarh de atunci al Moldovei, 
Varlaam. A învăţat mai multe 
limbi vechi (elina, latina) şi moder- 
ne (polonă, ucraineană, rusă, neo- 
greacă), continuându-și studiile în 
Polonia, la şcoala Frăției ortodoxe 
din Lvov. 


La 25 de ani, după întoarcerea în 
țară, este tuns ieromonah la Pro- 
bota, urcând apoi rapid treptele ie- 
rarhiei bisericeşti (episcop de Huşi, 
Roman și apoi mitropolit al Mol- 
dovei). Este prieten cu cei mai mari 
cărturari ai vremii, între care Miron 
Costin și Dositei Notara, viitorul pa- 
triarh al lerusalimului. 


Anii vieţii i se scurg între exiluri (din 
cauza poziţiei sale făţiş anti-otoma- 
ne) şi valoroasa operă teologico-lite- 
rară tipărită. Pentru ca „să-nţeleagă 
creştinii Sfintele Taine”, Dosoftei 
traduce şi publică majoritatea cărți- 
lor de cult din Biserică. Limba pe 
care o foloseşte este una şlefuită, îm- 
bogăţită, curățată de prea multele 
influenţe străine şi înfrumuseţată cu 
un stil poetic unic, pe alocuri anun- 
ţându-l pe Eminescu. 


Este cunoscut în primul rând pentru 
traducerea versificată a Psaltirii 
(1673). Aceasta a fost menită lecturii 
în particular, în afara bisericii. Versi- 
ficarea psalmilor, iniţial traduşi în 
proză, avea funcţia unei „podoabe” 
retorice. Dosoftei urmărea să contra- 
careze efectul nedorit al răspândirii 
unor psaltiri calvine printre românii 
din Moldova şi Transilvania, dar şi 


MIREASMĂ MOLDAVĂ - 


Psaltirea în versuri 
a Sfântului Dosoftei 


„Ferice de omul ce n-a merge 
In sfatul celor fără de lege.” 


creşterea gradului de atractivitate a 
acestor creaţii lirice în rândul publi- 
cului cititor (cu voce tare!) al epocii. 
În acest sens, Dosoftei mărturiseşte 
în Dedicaţia către domnitor „precum 
am putut mai frumos, am tâlcuit ş- 
am scris [...] să poată trage hirea 
omului cătră cetitul ei”. Pentru uzul 
bisericii, autorul va publica, mai târ- 
ZIU, versiunea în proză a psalmilor 
(mai fidelă textului original), într-o 
ediţie bilingvă, slavo-română: Psal- 
tirea de-nţăles (1680). 


Psaltirea în versuri începe cu nişte 
stihuri dedicate voievodului şi Mol- 
dovei, ce conţin o poetică şi frumoa- 
să caracterizare a poporului: 


„Capul cel de buâr a hiari vestuti, 
Sămneadză putere ţărâi nesmintitu. 
Pre câtu-i de mare hiara şi buiaci, 
Coarnele-i pășune la pământ îş 
pleaci, 

De pre chip să vede buârul ce-i place 
C-ar vrea-n toati vremea să stea 
tara-n pace.” 


Cei 151 de psalmi traduși și versifi- 
caţi de Dosoftei constituie cea mai de 
seamă operă poetică a literaturii ro- 
mâne vechi. Originalitatea psalmilor 
lui Dosoftei rezidă, îndeosebi, în adă- 
ugarea de epitete, comparații şi me- 
tafore inedite şi în „autohtonizarea” 
universului poetic (substituirea pei- 
sajului arid propriu Ţării Sfinte, din 
unele pasaje descriptive, printr-unul 
familiar cititorului moldovean: cu 
boi, turme de oi, stupi de albine etc.). 


Iată câteva exemple: 


„Marea văzu şi fugi să sece, 
Iordanul apele ş-desfece, 

Măgurile c-areții săltară 

Și munții ca miei să giuca- 
ră...” (Psalmul 113) 


„Da-m-va să văz şi eu ţara cea de 
viaţă, 

Să petrec cu svinţii în trai de dulcea- 
ță, 

Voi răbda pre Domnul să mă ducă-n 
slavă 

Și nu m-oi mâhni-mă de lungă zăba- 
vă, 

M-oi îmbărbăta-mă ş-oi pune răb- 
dare, 

Aşteptând pre Domnul cu inemă 
tare.” (Psalmul 26) 


Unii dintre acești psalmi, versificaţi 

în stil popular, au intrat, prescurtaţi 
şi adaptaţi, în circuitul folcloric al 
colindelor şi al cântecelor de stea: 


„Limbile să salte cu cântece nalte, 

Să strige-n tărie glas de bucurie, 
Lăudând pre Domnul să cânte tot 
omul...” (Psalmul 46) 


„Veniţi cu toț depreună să ne facem 
voaie bună, 

Să ne bucurăm de Domnul şi să-l 
strigăm cu tot omul...” (Psalmul 94) 








ERMINIA (explicarea) 
picturii BISERICUŢEI (3) 


Vom continua cu explicarea ermini- 
ei picturii de pe bolta Altarului. Da- 
că în numărul anterior ați amintit 
de Sf. Prooroci Isaia şi lezechiel, vă 
rugăm să ne spuneţi câteva cuvinte 
şi despre ceilalți profeți. 


De-a dreapta şi de-a stânga absidei 
Sf. Altar, deasupra scenelor „Impăr- 
tăşirea Apostolilor” şi „Liturghia în- 
gerească”, sunt reprezentaţi Sf. Pro- 
oroci Moise şi Zaharia, care poartă 
în dreapta lor suluri pe 


care sunt înscrise texte _———— 


din cărţile lor profetice. 
Astfel, Sf. Pr. Moise 
poartă în dreapta sa un 
text din cărţile sale: 
„Cinsteşte-i pe preoți 
ca pe sfinți, căci ei aduc 
pâinea Dumnezeului tău. 
Sfinți să vă fie, căci Eu, 
Domnul, Cel ce vă sfin- 
țesc, sunt sfânt...”. Textul 
acesta se referă la preo- 
ţia bisericească, care 
reactualizează, la fiecare 
Dumnezeiască Liturghie, 
jertfa  nesângeroasă a 
Mântuitorul Hristos. 


Deasupra scenei 
„Liturghia  îngerească”, PR 


este reprezentat Sf. Pr. Zaharia, 
care poartă în dreapta sa sulul cu- 
prinzând un text din cartea sa profe- 
tică: „Ierusalimul va fi locuit ca un 
oraş deschis şi Eu voi fi pentru el un 
zid de foc de aur, împrejurul lui, 
zice Domnul...”. Textul acesta se re- 
feră la Ierusalimul ceresc, adică Im- 
părăţia lui Dumnezeu, fiind în rela- 
ție cu Liturghia cerească pe care în- 
gerii lui Dumnezeu o aduc pururi 
aici, spre slava lui Dumnezeu. 


La capetele bolții Altarului, pe am- 
bele părţi, sunt pictate două prazni- 
ce mari. Care anume şi de ce au fost 
alese tocmai acestea? 


Între peretele iconostasului şi scene- 
le  „Impărtăşirea Apostolilor” şi 
„Liturghia îngerească”, sunt repre- 
zentate, potrivit erminiei bisericeşti, 
două praznice împărăteşti: Inălţa- 





În dialog cu Pr. Lucian 


rea Domnului, desemnând Înălța- 
rea trupului omenesc al lui Hristos 
și, prin el, a întregii făpturi umane, 
în slava Dumnezeirii, și Pogorârea 
Duhului Sfânt, desemnând mo- 
mentul istoric al întemeierii Biseri- 
cii pământeşti, prin constituirea 
primei comunităţi creștine la Ierusa- 
lim, în ziua Cincizecimii. 


Vă rugăm să le prezentați pe rând. 






Icoana Înălţării Domnului înfăţi- 
şează Muntele Eleonului şi la poalele 
său, ceata celor unsprezece Apostoli, 
în şirul celor 11 adăugându-se şi Saul 
cel din Tars, viitorul Apostol Pavel, 
cel care va fi chemat la apostolat 
prin minunea întâmplată pe drumul 
Damascului. În mijlocul cetei Apos- 
tolilor stă Maica Domnului, potrivit 
relatării din cartea Faptele Apostoli- 
lor, care arată că „cei doisprezece 
petreceau în Ierusalim împreună cu 
Maria, mama Sa”. Apostolii privesc 
spre cer, unde, deasupra Muntelui 
Eleonului, este zugrăvit chipul lui 
Hristos, Care Se înalţă întru slavă, 
fiind înconjurat de doi îngeri cu 
trâmbiţe. Maica Domnului are de-a 
stânga și de-a dreapta sa reprezen- 
taţi doi îngeri, care au mâna dreaptă 
înălţată către ceruri, descriind rela- 
tarea din Faptele Apostolilor potrivit 
căreia îngerii din ceruri îi întrebau 


pe Apostoli: „Pentru ce staţi privind 
în sus? Acest lisus tot astfel va veni, 
precum S-a înălțat de pe pământ la 
cer”. Scena Înălţării Domnului cu 
trupul la cer este încadrată în partea 
stângă de reprezentarea iconică a Sf. 
Pr. David, care poartă în dreapta sa 
un sul pe care stă scris textul din 
Psalmii săi: „Suitu-S-a Dumnezeu 
întru strigare, Domnul în glas de 
trâmbiţă; cântaţi Dumnezeului nos- 
tru, cântați...”, aceasta fiind o viziu- 


Sa ne profetică asupra mo- 
FIPS mentului Inălțării Dom- 


nului cu trupul la cer. 


În partea stângă a bolţii 
Altarului, în coresponden- 
ță cu praznicul Înălţării 
Domnului cu trupul la cer, 
este reprezentat Prazni- 
cul Pogorârii Duhului 
Sfânt, care înfăţişează 
foişorul Cinei celei de tai- 
nă, în care erau adunaţi 
Sf. Apostoli în ziua Cinci- 
zecimii, deasupra lor, fi- 
ind zugrăvite, sub chipul 
unor raze de lumină, do- 
uăsprezece limbi de foc, 
care s-au pogorât din cer 
peste fiecare dintre cei 
doisprezece Apostoli, um- 
plându-se toţi de Duhul Sfânt. In 
partea de jos a icoanei este reprezen- 
tat un bătrân purtând mitră, care 
ține în mâinile sale întins un văl, pe 
care sunt aşezate douăsprezece su- 
luri împăturite. Aceste suluri sunt 
chipurile propovăduirii apostolice, 
prin care cei doisprezece Apostoli s- 
au împrăștiat în toată lumea, propo- 
văduind Evanghelia  Impărăţiei, 
„până la marginile lumii”. Bătrânul 
care poartă acest văl în mâinile sale 
are înscris în dreptul capului său 
„Cosmos”, acest fapt arătând pe de o 
parte că predica apostolică s-a adre- 
sat întregii zidiri, iar pe de altă par- 
te, faptul că harurile Duhului Sfânt, 
coborâte în lume în ziua Cincizeci- 
mii, se răspândesc asupra întregului 
cosmos, a întregii creaţii zidite de 
Dumnezeu. 


